‘फुल्ल बिना डाली’ दा सारें शा मुक्ख पातर उपन्यास दी नायिका सोमा ऐ जेकी त्रौं रूपें च साढ़ै सामनै औंदी ऐ। इक कुआरे दुए ब्योहे दे ते त्रिए विधवा दे रूपै च। सोमां पढ़ी-लिखी दी जनानियें दा प्रातिनिधित्व करदी ऐ, पराने ख्यालें आलियें दा नईं। समझवन ते सुचज्जल जनकार जनानी गी घरै दी लच्छमी गलाया जन्दा ऐ। घृस्ती गी चलाने च जनानी दा मता हत्थ हुन्दा ऐ। माऊ-बब्बै गी , अपनी धियू दा सौहरे घर जाइयै जस्स लैना बड़ा सन्दोख दिन्दा ऐ, नई तां कुड़में अग्गें अक्खीं नींदियां करना पौंदियां न।